《隆庆丁夘八月九日感怀二首 其一》
明代·赵完璧

八月九日天气清，同文四海试群英。蟾宫愧我昔年志，蚕食看人此际声。

江左朱衣非是梦，海边丹凤拟先鸣。白头已误青袍拙，奕世科名觊后生。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。